ЕКОНОМСКА АКТИВНОСТ И ИНТЕНЗИТЕТ КОНКУРЕНЦИЈЕ У ПОСТСОЦИЈАЛИСТИЧКИМ ЗЕМЉАМА: ПАНЕЛ АНАЛИЗА

Апстракт

Интензитет конкуренције представља битaн чинилац повећања економске активности. Интензивирање конкуренције на тржишту један је од кључних циљева економске политике постсоцијалистичких земаља. Циљ оваг рада је да утврди допринос утицаја интензитета конкуренције на ниво економске активности ових земља. У овом чланку се спроводи панел анализа на узорку од 22 постсоцијалистичке земаље за период од 2007. до 2017. године. Као мера степена интензитета конкуренције узима се индикатор интензитета локалне конкуренције из Индекса глобалне конкурентности Светског економског форума. Резултати истраживања указују на то да пораст степена интензитета конкуренције позитивно утиче на економску активност, изражену нивоом бруто домаћег производа (БДП), у одaбраним постсоцијалистичким земљама.
Кључне речи: бруто домаћи производ (БДП), економска активност, интензитет конкуренције, постсоцијалистичке земље, понел подаци.

ECONOMIC ACTIVITY AND INTENSITY OF COMPETITION IN POST-SOCIALIST COUNTRIES: A PANEL ANALYSIS

Abstract

The intensity of competition figures as an important factor in increasing economic activity. Intensification of market competition is one of the key goals of economic policy in post-socialist countries. The aim of this paper is to determine the contribution of the intensity of competition to the level of economic activity in these countries. In this article, a panel analysis is carried out on a sample of 22 post-socialist countries for the period from 2007 to 2017. The indicator of the intensity of local competition from the Global Competitiveness Index of the World Economic Forum is taken as a measure of the intensity of competition. The results of the conducted research indicate that the increase in the intensity of competition has a positive effect on economic activity, expressed by gross domestic product (GDP) in selected post-socialist countries.
Key words: gross domestic product (GDP), economic activity, intensity of competition, post-socialist countries, panel data.


УВОД

Економска теорија и емпиријска инстраживања говоре о постојању везе између интензитета конкуренције и економске активности. Сагласно економској литератури интензитет конкуренције утиче на већу економску ефикасност и следствено на већи економски оутпут (Nielsen, Rolmer, Harhoff, Andersen, & Okholm., 2013, стр. 13-14). Конкуренција подстиче раст продуктивности, тако што утиче на предузећа да се надмећу на тржишту у томе које ће више да унапреди процесе, смањи трошкове и произведе производе који више задовољавају потребе потрошача. Конкуренција, наиме, доводи до алокативне, производне и динамичке ефикасности (Motta, 2003, стр. 50; Boheim, 2004, стр. 154). Конкуренција је посебно битна за постсоцијалистичке земље, пошто је она кључан елеменат реформских процеса (транзиције) (Vagliasindi, 2001, стр. 1-2). Конкуренција у овим земљама према теорији транзиције доприноси смањењу цена, искључује неефикасне фирме са тржишта, и важна је за развој иновација (Friesenbichler, Boheim, & Laster, 2014, стр. 9-10). Емпиријска истраживања дају различите и противречне резултате у погледу истражене везе између интензитета конкуренције и економске активности. У овом контексту постоје три групе аутора. Прва група аутора налази позитивну везу између конкуренције и економске активности. Друга група аутора не налази статистички значајну везу, и закључује да нема јасне везе између конкуренције и економске активности. Коначно, трећа група аутора налази негативну везу између конкуренције и економске активности.
Циљ овог рада је утврђивање везе између интензитета конкуренције и економске активности постсоцијалистичких земаља. Конкретно, у раду ће бити анализиран однос између интензитета конкуренције и бруто домаћег производа (БДП) на узорку од 22 посматране постсоцијалистичке земље у период од 2007. до 2017. године. Истраживање се спроводи коришћењем регресионе анализе панел података.
Чланак полази од истраживачке хипотезе да интензитет конкуренције доприноси нивоу економске активности. Интензитет конкуренције се мери индикатором интензитета локалне конкуренције из Индекса глобалне конкурентности Светског економског форума, док се економска активност мери бруто домаћим производом.
Поред уводног дела, рад се састоји од три одељка и закључка. У другом делу рада представљен је преглед постојеће релевантне научне литературе у којој се разматра веза између конкуренције и обима економске активности на нивоу државе. У трећем одељку рада разматрани су подаци, методологија истраживања и одабрани економетријски модел. У четвртом делу рада следи представљање и дискусија резултата спроведене анализе панел података, док завршни део рада изводи (даје) конкретне закључке из ове анализе.

ПРЕГЛЕД ЛИТЕРАТУРЕ

Бројни аутори у својим економским истраживањима указују на то да је однос корелације између интензитета конкуренције и бруто домаћег производа позитиван. Они закључују да интензитет конкуренције доприноси већој економској ефикасности, и последично доводи до већег аутпута. Насупрот њима, други аутори доказују да између конкуренције и економске активности нема статистички значајне везе. Они показују кроз своја емпиријска истраживања да интензитет конкуренције није у корелацији са БДП. Поврх тога, неки аутори тврде да интензитет конкуренције има негативан утицај на БДП због негативног дејста интензивне конкуренције на развој иновација. У даљем тексту представљени су значајнији аутори и њихова гледишта и анализе проблема односа интензитета конкуренције и економске активности.
Дутз и Хаири (1999) анализирају утицај интензитета конкуренције на раст бруто националног производа (БНП) по становнику на узорку од 100 земаља за период од 1986. до 1995. године. Истраживање потврђује да интензитет домаће конкуренције позитивно утиче на раст БНП по становнику (Dutz & Hayri, 1999, стр. 6, 10 и 12). Карлин и др. (2001) спроводе регресиону анализу на узорку од 3300 фирми у 25 земаља у транзицији како би утврдили да ли конкуренција утиче на перформансе предузећа. Истраживање указује на то да притисак конкуренција има значајан позитиван утицај на раст обима продаје, раст продуктивност рада, и развој и унапређење производа на нивоу предузећа (Carlin, Fries, Schaffer & Seabright, 2001, стр. 1, 26 и 34).
Агхион и др. (2001) у својим истраживањима потврђују да конкуренција има позитиван утицај на економски раст, пошто подстиче фирме да иновирају како би опстале на тржишту. Они налазе да повећање економског раста долази са повећањем интензитета конкуренције и да се максимум економског раста остварује при максимуму интензитета конкуренције (Aghion, Harris, Howitt, &Vickers, 2001, стр. 4-5). Агхион и др. (2005) такође налазе да се однос између конкуренције и иновација може приказати у виду обрнутог слова "U". Повећање интензитета конкуренције са ниског нивоа природно доводи до раста иновацијa и до позитивног утицаја на економски раст, и то све до одређене тачке максимума. Међутим, даљи раст интензитета конкуренције изнад тачке максимума доводи до смањења иновација, и негативног утицаја на економски раст. Другим речима, природа утицаја конкуренције на економски раст зависи од нивоа интензитета конкуренције (Aghion, Bloom, Blundell, Griffith, & Howitt, 2005, стр. 720). Агхион и др. (2021) указују и на постојање везе између конкуренције, иновација и инклузивног раста који доприноси свим слојевима друштва. Студија потврђује да нижи интензитет конкуренције имплицира мање инклузивни економски раст и већу неједнакост у расподели дохотка (Aghion, Cherif, & Hasanov, 2021, стр. 4, 6-8 и 19).
Краковски (2005) врши регресиону анализу на узорку од 101 земаље и налази да постоји позитивна корелација између интензитета локалне конкуренције и бруто националног производа по становнику. Он закључује да земље са већим БНП по становнику имају већи интензитет конкуренције (Krakowski, 2005, стр. 9, 12 и 15). Скопелити (2010) спроводи панел анализу на узорку од 20 земаља ОЕЦД-а за период од 1995. до 2005. г. са циљем утврђивања односа између конкуренције, економског раста и технолошког прогреса. Скопелити као меру притиска домаће конкуренције користи Индекс пословних слобода, иновације мери бројем патената, а као меру економског раста користи стопу раста тоталне факторске продуктивности. Резултати истраживања указују на то да утицај конкуренције на економски раст зависи од дистанце земље од границе технолошких могућности. Позитиван утицај домаће конкуренције на економски раст је већи за оне земаље које су ближе граници технолошких могућности у односу на земље које су даље од границе (Scopelliti, 2010, стр. 19-20, 28 и 34).
Монаго сугерише да нема јасне везе између конкуренције и економског развоја, већ да развијеније земље просто имају већи интензитет конкуренције. Он спроводи панел анализу на узорку од 100 земаља за период од 2005. до 2011. године. Монаго као меру економског развоја користи БДП по становнику, а као меру конкуренције користи индикатор интензитета локалне конкуренције. Истраживање показује да допринос интензитета конкуренције на економски развој у случају земља нижег и средње нижег нивоа дохотка не заводољава критеријум статистичке значајности, у случају земаља средњег вишег нивоа дохотка потврђује позитивну везу, док у случају земаља високог нивоа дохотка налази негативну везу (Monago, 2013, стр. 20, 22 и 45). Коначно, Гома (2014) врши панел анализу на узорку од 115 земаља за период од 1995. до 2010. године и налази негативну везу између интензитета конкуренције и економског раста. Он као меру домаће конкуренције користи Индекс пословних слобода. Гома закључује да интензитет домаће конкуренције условљава смањење раста БДП пошто негативно утиче на развој иновација (Gomaa, 2014, стр. 194, 200-203, и 206).
Преглед литературе и резултата истраживања различитих аутора говори о томе да однос између конкуренције и економске активности представља отворено питање у економији. То намеће потребу за даљом емпиријском анализом датог проблема.

ПОДАЦИ И МЕТОДОЛОГИЈА

Предмет истраживања у овом раду је однос између интензитета конкуренције и економске активности у постсоцијалистичким земљама. Економска активност држава мерена је бруто домаћим производом. Интензитет конкуренције мери се помоћу индикатора интензитета локалне конкуренције из Индекса глобалне конкурентности Светског економског форума. Вредност индикатора интензитета локалне конкуренције креће се у распону од 1 до 7, при чему 1 представља одсуство конкуренције, док је 7 највиши интензитет конкуренције на тржишту (World Economic Forum, 2017, стр. 346).
Анализа се спроводи на панелу података који се састоји од 22 постсоцијалистичке земље за период од 2007. до 2017. године. Термин "постсоцијалистичке земље" односи се на све оне земље које су напустиле социјалистичко уређење и које су прихватиле капиталистички, односно тржишни модел привређивања. У панелу података укључене су следеће земље: Албанија, Арменија, Азербејџан, Бугарска, Хрватска, Чешка, Естонија, Грузија, Мађарска, Казакхстан, Киргизија, Летонија, Литванија, Монголија, Црна Гора, Пољска, Румунија, Русија, Србија, Словачка, Словенија и Украјина (Nafziger, 2005, стр. 22-23, и 742; EBRD, 2010, стр. 4). Панел података је балансиран.
У раду се примењује панел регресиона анализа ради утврђивања односа између зависне и независних варијабли. Зависна варијабла је ниво БДП-а (константни амерички долари из 2010), као индикатор економске активности. Аутори су одлучили да користе вредност лагоритма БДП-а ради уједначавања података великих размера. Вредности БДП преузети су из базе података Светске банке (The World Bank, 2020). Независне варијабле су следећи индикатори: интензитет локалне конкуренције (ИЛК), институције (ИНС), инфраструктура (ИНФ), макроекономско окружење (МО), високо образовање и тренинг (ВОТ), ефикасност тржишта рада (ЕТР), развој финансијског тржишта (РФТ) и технолошка спремност (ТС). Избор независних варијабли учињен је на основу економске теорије и истраживања који говоре да је економска активност одређена конкурентношћу привреде (World Economic Forum, 2006а, стр. 3, 5-10; 2017б, стр. 1, 4 и 12). Вредности независних варијабли преузете су из базе података о Индексу глобалне конкурентности Светског економског форума (World Economic Forum, 2018).
Истраживачки модел, узимајући у обзир све наведене варијабле, је следећи: 

Log БДП = 0 + β1ИЛК + β2ИНС + β3ИНФ + β4МО + β5ВОТ + β6ЕТР + β7РФТ + β8ТС + 

0 - пресек; β1,β2, β3 .... β8 - коефицијенти (нагиби),  - случајна грешка

Основна истраживачка хипотеза у раду гласи да интензитет конкуренције позитивно утиче на економску активност на нивоу држава.
Статистички програм који се користи за анализу панел података и графички приказ података у овом раду  је "R" - програмски језик. У оквиру "R" - програма коришћени су следећи програмски пакети: "plm", "foreign", "ggplot2", "dplyr" и "car".
Дескриптивна статистика свих варијабли представљена је у Tабели 1.

Табела 1. Дескриптивна статистика
	
	Средња вредност
	Стандардна
девијација
	Медијана
	Максимум
	Минимум

	БДП (константни 2010 US$)
	1.5715e+11
	3.3759e+11
	4.9871e+10
	1.7064e+12
	3.9887e+9

	Log БДП (константни 2010 US$)
	10.70189
	0.632893  
	10.69785
	12.23208
	9.600839

	Интензитет локалне конкуренције
	4.704717
	0.618396
	4.636029
	5.832775
	3.341312

	Институције
	3.737321

	0.459062
	3.698845
	5.114921
	2.859220

	Инфраструктура
	3.888262

	0.709768
	4.006835
	5.091516
	1.848042

	Макроекономско окружење
	4.838568
	0.696917
	4.895942
	6.4156
	3.121059

	Високо образовање и транинг
	4.486043
	0.505204
	4.509650
	5.544506
	3.151906

	Ефикасност тржишта рада
	4.409540
	0.313895
	4.410206
	5.113808
	3.689857

	Развој финансијског тржишта
	3.954717
	0.496332
	3.930550
	5.096513
	2.849234

	Технолошка спремност
	4.09289
	0.760602
	4.149255
	5.912302
	2.144405


Извор: Прорачун аутора

Средња вредност БДП за 22 постсоцијалистичке земље износи 1.5715e+11 долара, максимална 1.7064e+12 и минимална 3.9887e+9 долара. Стандардна девијација БДП износи 3.3759e+11. Коефицијент варијације БДП се добија на основу следеће формуле: 3.3759e+11/1.5715e+11 = 2.148. Вредност коефицијента варијације већи од 1 указује на велику стандардну девијацију и варијабилност података. Средња вредност лагоритма БДП износи 10.7, макимална 12.2 и минимална 9.6. Стандардна девијација лагоритма БДП износи 0.632893, а коефицијент варијације износи 0.632893/10.70189 = 0.059. Средња вредност индикатора интензитет локалне конкуренције за 22 постсоцијалистичке земље износи 4.7, максимална 5.8 и минимална вредност 3.3. Број опсервација по свакој варијабли износи: 22 (земље) x 11 (временски периоди) = 242.
Вредности показатеља лагоритма бруто домаћег производа (log БДП) за све 22 постсоцијалистичке земље представљене су на Графику 1. Прецизније, овде су дате средње вредности, максималне и минималне вредности овог показатеља у виду бар графова за сваку земљу понаособ за период од 2007. до 2017. године.

График 1. Log БДП (константан 2010 US$): Средња вредност, максимум и минимум
Извор: Рад аутора

Преглед вредности лагоритма БДП постсоцијалистичких земаља из Графика 1 говори о томе да се ради  о хетерогеној групи земља. Преглед показатеља лагоритма БДП говори о томе да Русија и Пољска имају највеће вредности БДП, док Киргистан и Црна Гора имају најмање вредности. Дужина бар графова указује на то да ли је дошло до промене вредности БДП у посматраном периоду. Овде је индикaтиван случај Србије, чији је бар граф најкраћи. Односно, Србија је остварила најмањи економски напредак у односу на све остале постсоцијалистичке земље у периоду од 2007. до 2017. године. 
Вредности индикатора интензитета локалне конкуренције за све 22 постсоцијалистичке земље представљени су на Графику 2. Прецизније, овде су дате средње вредности, максималне и минималне вредности овог индикатора такође у виду бар графова за сваку земљу понаособ за период од 2007. до 2017. године. Овај показатељ мери интензитет домаће конкуренције.

[image: ]
График 2. Интензитет локалне конкуренције: Средња вредност, максимум и минимум
Извор: Рад аутора

Преглед индикатора интензитета локалне конкуренције говори о томе да Чешка, Естонија и Словачка имају највеће вредности овог индикатора, док Албанија, Киргистан и Србија имају најмање вредности. Дужина бар графова говори о томе да ли је дошло до раста интензитета конкуренције у посматраном периоду. Уочљиво је да земље које крећу са ниже позиције на графику имају дуже бар графове, док земље које се налазе на вишој позицији имају краће бар графове. Дужи бар графови репрезентују земље у транзицији, док краћи бар графови репрезентују земље које су завршиле транзицију и које су већ достигле виши ниво конкуренције, са изузетком Монголије (United Nations, 2007а, стр. 130; 2008б, стр. 142; 2014ц, стр. 145; 2017д, стр. 153).

РЕЗУЛТАТИ И ДИСКУСИЈА

Резултати корелационе анализе између зависне варијабле лагоритма БДП и независних варијабли представљени су у Табели 2. Корелациони коефицијенти су дати ради сагледавања јачине и смера корелационе везе међу овим варијаблама.

Табела 2. Коефицијенти корелација између зависне варијабле лагоритма БДП и независних варијабли
	
	Log БДП (константни 2010 US$)

	Интензитет локалне конкуренције
	0.35

	Институције
	-0.10

	Инфраструктура
	0.38

	Макроекономско окружење
	0.32

	Високо образовање и транинг
	0.40

	Ефикасност тржишта рада
	-0.04

	Развој финансијског тржишта
	0.03

	Технолошка спремност
	0.28


Извор: Прорачун аутора

Коефицијенти корелације представљени у Tабели 2 указују на то да између варијабле log БДП и варијабли интензитет локалне конкуренције, инфраструктура, макроекономско окружење, високо образовања и тренинг, и технолошка спремност постоји задовољавајућа корелација за даљу анализу. Међутим, коефицијенти корелације између варијабле log БДП и варијабли институције, ефикасност тржишта рада и равој финансијског система указују на непостојећу корелацију, тако да су ове варијабле искључене из модела и немају значаја за даљу анализу. При томе све преостале варијабле бележе позитиван утицај на кретање нивоа индикатора log БДП-a. 
Резултати корелационе анализе независних варијабли представљени су у виду корелационе матрице у Табели 3. Корелациона матрица дата је како би се утврдила могућа мултиколинеарност у моделу и тиме отклониле грешке у регресионој анализи.

Табела 3. Корелациона матрица независних варијабли
	
	ИЛЦ
	ИНС
	ИНФ
	МО
	ВОТ
	ЕТР
	РФТ
	ТС

	ИЛЦ
	1.00
	
	
	
	
	
	
	

	ИНС
	0.48
	1.00
	
	
	
	
	
	

	ИНФ
	0.52
	0.54
	1.00
	
	
	
	
	

	МО
	0.41
	0.45
	0.38
	1.00
	
	
	
	

	ВОТ
	0.74 
	0.51   
	0.75
	0.29
	1.00         
	
	
	

	ЕТР
	0.10
	0.46 
	0.05
	0.35
	-0.00        
	1.00
	
	

	РФТ
	0.53
	0.56
	0.22
	0.42
	0.31         
	0.26
	1.00           
	

	ТС
	0.70
	0.58
	0.79
	0.47
	0.79        
	-0.03
	0.41           
	1.00


Легенда: ИЛК - интензитет локалне конкуренције, ИНС - институције, ИНФ - инфраструктура, МО - макроекономско окружење, ВОТ - високо образовање и тренинг, ЕТР - ефикасност тржишта рада, РФТ - развој финансијског тржишта и ТС - технолошка спремност.
Извор: Прорачун аутора

Подаци приказани у Табели 3 указују на високу вредност коефицијента корелације између варијабли интензитет локалне конкуренције и високо образовања и тренинг (0.74), а затим и између варијабли интензитет локалне конкуренције и технолошка спремност (0.70). Даље, висок коефицијент корелације уочавамо и у случају варијабли инфраструктура и високо образовање и тренинг (0.75), и затим, варијабли инфраструктура и технолошка спремност (0.79). Коефицијент корелације је висок и у случају варијабли високо образовање и трeнинг и технолошка спремност (0.79). Вредност коефицијентa корелације изнада 0.7 између две или више независних варијабли указује на присуство мултиколинеарности (Tabachnick& Fidell, 2019, стр. 77).
Резултати теста Фактора инфлације варијансе "VIF" представљени су у Табели 4 како би се сагледала могућност мултиколинеарности у моделу. Овом приликом  анализирају се три конкурентна модела, и то Модел 1, Модел 2 и Модел 3. Модел 1 обухвата следеће варијабле: log БДП, ИЛК, ИНС, ИНФ, МО, ВОТ, ЕТР, РФТ и ТС. Модел 2 обухвата: log БДП, ИЛК, ИНФ, МО, ВОТ и ТС. Модел 3 обухвата следеће индикаторе: log БДП, ИЛК, ИНФ и МО. Логика коришћења више модела у анализи Фактора инфлације варијансе је у томе да се сагледа промена овог параметра при изостављању поједних варијабли из модела.

Табела 4. Резултати теста Фактора инфлације варијансе 
	Варијабле
	Модел 1
	Модел 2
	Модел 3

	Интензитет локалне конкуренције
	3.1537
	2.6920
	1.4928

	Институције
	2.8046
	-
	-

	Инфраструктура
	3.4339
	3.2192
	1.4533

	Макроекономско окружење
	1.6975
	1.4073
	1.2630

	Високо образовање и транинг
	4.2230
	4.1229
	-

	Ефикасност тржишта рада
	1.7722
	-
	-

	Развој финансијског тржишта
	1.9349
	-
	-

	Технолошка спремност
	5.1486
	4.2823
	-


Извор: Прорачун аутора

Резултати теста Фактора инфлације варијансе "VIF" из Табеле 4 указују на појачане вредности теста у Моделу 1 за варијабле високо образовање и тренинг (4.2) и технолошка спремност (5.1). Вредности Фактора инфлације варијансе за ове две варијабле прелазе границу од 4 поена која имлицира могућу мултиколинеарност. Препорука је да се варијабле са вредношћу Фактора инфлације варијансе већом од 3 искључе из модела (Zuur, Ieno, & Elphick, 2010, стр. 9; O'Brien, 2007, стр. 680-684).
На основу резултата корелационе матрице и резултата теста Фактора инфлације варијансе, а ради избегавања могућег проблема мултиколинеарности, из модела су искључене две варијабле: а) високо образовање и тренинг и б) технолошка спремност. У моделу остају, дакле, само три независне варијабле за даљу анализу: интензитет локалне конкуренције, инфраструктура и макроекономско окружење (Модел 3).
Постојање јединичног корена у посматраном панелу података тестирано је употребом "Im, Pesaran and Shin" теста, или скраћено "IPS" теста. "IPS" тест је одабран због дужине временске серије T=10, као и због тога што се генерално показао као снажнији од "Levin, Lin и Chu" (LLC) теста и Fisher-ових тестова (Barbieri, 2006, стр. 10, & 52). Резултати "IPS" теста приказани су у Табели 5, где I(0) представља регуларне вредности варијабли (на нивоу), док I(1) представља вредности варијабли које су трансформисане првим диференцирањем. При томе су добијене p-вредности теста дате у заградама. При оцени резултата теста једничног корена водимо се следећим правилима: Уколико добијена p-вредност није статистички значајна, тада временска серија није стационирана. Уколико је p-вредност < 0.05 на нивоу значајности од α=0.05, тада можемо да одбацимо претпоставку о томе да серија има јединични корен.

Табела 5. Резултати теста јединичног корена панела података
	
	I(0)
	I(1)

	
	Пресеци                   Пресеци 
                                и тренд
	Пресеци                 Пресеци 
                              и тренд

	Log БДП (константан 2010 US$)
	6.8188                   -4.7565
      (1)                    (9.849e-07)
	-7.2169                   -18.868
(2.66e-13)              (<2.2e-16)

	Интензитет локалне конкуренције
	-5.3061                  -31.736
(5.6e-08)               (<2.2e-16)
	-25.624                   -8.2164
(< 2.2e-16)              (< 2.2e-16)

	Инфраструктура
	-5.765                   -50.635
(4.083e-09)             (< 2.2e-16)
	-54.168                    -16.194
(< 2.2e-16)              (< 2.2e-16)

	Макроекономско окружење
	-3.8038                   -22.729
 (7.123e-05)             (< 2.2e-16)
	-23.062                    -9.7535
(< 2.2e-16)              (< 2.2e-16)


Извор: Прорачун аутора; (Kleiber, Lupi, 2011, стр. 8).

Резултати теста једничног корена указују на то да варијабла log БДП на нивоу није стационарна, односно да има p-вредност = 1 при пресеку, тако да серија има јединични корен. Варијабла log БДП након првог диференцирања има p-вредност =2.66e-13 при пресeку и p-вредност < 2.2e-16 при пресeку и тренду. Ове вредности су у оба случаја значајно мање од 0.05, тако да је варијабла log БДП након првог диференцирања постала стационарна. Варијабле интензитет локалне конкуренције, инфраструктура и макроекономско окружење у свим случајевима I(0) и I(1) имају p-вредности које су мање од 0.05, тако да се закључује да немају јединичне корене.
Резултати панел регресионе анализе и одговарајућих сумарних статистика представљени су у Табели 6. Аутори су одлучили да панел регресиону анализу спроведу на варијаблама које су трансформисане првим диференцирањем, с обзиром на добијене резултате теста јединичног корена. Број опсервација у панелу се смањио и сада износи 22 x 10 = 220, пошто је временска серија скраћена за једну јединицу услед трансформације података првим диференцирањем. У Табели 6 представљен је компаративни преглед резултата панел регресије здруженог модела "Pooled OLS", модела са фиксним ефектима "LDSV" и модела са случајним ефектима "Random". Аутори су као модел са фиксним ефектима одабрали модел са помоћним (dummy) варијаблама "LDSV". Разлог одабира овог модела је тај што он даје тачне вредности F-статистике (модел), коефицијента детерминације (R2), прилагођеног коефицијента детерминације R2 и укупног збира квадрата, а за разлику од модела унутар групе "Within" који генерише нетачне вредности ових параметара (Park, 2011, стр. 10 и 32). Детаљнији резултати панел регресије према моделу "LDSV" у случају помоћних варијабли (земаља) нису приказaни у Табели 6 због потребе за њиховом прегледношћу.

Табела 6. Резултати панел регресије здруженог модела "Pooled OLS", модела са фиксним ефектима "LDSV" и модела са случајним ефектима "Random"
	
	Pooled OLS
	LDSV
	Random

	Пресек
- Коефицијент
- Стандардна грешка
- t вредност
- Pr(>|t|)   
	
0.0089858
0.0013623
6.5961
      3.201e-10 ***
	
0.0118598
0.0054382 
2.181  
0.03039 *  
	
0.0091530
0.0018239
  5.0183
      5.212e-07 ***

	Интензитет локалне конкуренције
- Коефицијент
- Стандардна грешка
- t вредност
- Pr(>|t|)   
	

0.0138395
0.0054451
2.5416
0.01173 *    
	

0.0129784 
0.0053027 
2.447
0.01527 *    
	

0.0133903
0.0052271
2.5617
0.01042 *   

	Инфраструктура
- Коефицијент
- Стандардна грешка
- t вредност
- Pr(>|t|)   
	
-0.0074004 
0.0061401 
-1.2053
0.22942       
	
-0.0102592  
0.0059076
-1.737 
0.08403 .
	
-0.0089706
0.0058550
-1.5321
0.12549 

	Макроекономско окружење
- Коефицијент
- Стандардна грешка
- t вредност
- Pr(>|t|)   
	
0.0154945
0.0029883  
5.1851
     4.956e-07 ***
	
0.0163481
0.0028630
5.710
    4.16e-08 ***   
	
0.0159625
0.0028431
5.6144
     1.972e-08 *** 

	Р-квадрат (R2)
	0.15071
	0.3215
	0.17207

	Прилагођени Р-квадрат (R2)
	0.13891
	0.238
	0.16057

	Укупни збир квадрата
	0.081362
	-
	0.074025

	Резидуални збир квадрата
	0.0691
	0.055202
	0.061287

	Степени слободе
	216
	195
	195

	F - статистика
	12.7764
	3.85
	Chisq: 44.8922

	p-вредност
	  1.0204e-07
	 6.732e-08
	  9.7541e-10

	 (тета)
	-
	-
	0.3396


Обележје значајности:  0 ‘***’ 0.001 ‘**’ 0.01 ‘*’ 0.05 ‘.’ 0.1 ‘ ’1
Извор: Прорачун аутора; (Tоrres-Reyna, 2010, стр. 8-14).

Резултати тестова за процену и избор између здруженог модела, модела са фиксним ефектима и модела са случајним ефектима представљени су у Табели 7. У питању су следећи тестови: "F" тест, "Breusch-Pagan LM" тест и  "Hausman" тест.

Табела 7. Резултати тестова процене модела
	F тест
	"Breusch-Paganov LM" тест
	"Hausman" тест

	F = 2.3377
	chisq = 12.16
	chisq = 4.2451

	p = 0.001334
	p = 0.0004883
	p = 0.2362


Извор: Прорачун аутора; (Tоrres-Reyna, 2010, стр. 12, 16 и 19).

Резултат "F" тестa говори о томе да ли је здружени модел бољи од модела са фиксним ефектима. Уколико је p-вредност < 0.05, онда је модел са фиксним ефектима бољи. У нашем случају "F" тест бележи p-вредност од 0.001334, тако да се закључује да је панел анализа по моделу са фиксним ефектима бољи избор од здруженог модела.
Резултат "Breusch-Pagan LM" тестa говори о томе да ли је здружени модел бољи од модела са случајним ефектом. Уколико је p-вредност < 0.05, онда је модел са случајним ефектима бољи. У нашем случају "Breusch-Pagan LM" тест бележи вредност вероватноће од p = 0.0004883, тако да је панел регресиона анализа по моделу са случајним ефектима бољи избор од регресионе анализе по здруженом моделу. 
Коначно, резултат Хаусман теста ("Hausman") говори о томе да ли је модел са фиксним ефектима бољи од модела са случајним ефектима. Уколико је p < 0.05, онда је модел са фиксним ефектима бољи избор, док се у супротном користи модел са случајним ефектима (Croissant, Millo, 2008, стр. 22). У нашем случају Хаусман теста бележи p-вредност = 0.2362, тако да се модел са случајним ефектима јавља као прави избор. Аутори су се на основу претходна три спроведена теста определили за регресиону панел анализу по моделу са случајним ефектима.
Резултати тестова за процену серијске корелације у панел моделу представљени су у Табели 8. У питању су следећи тестови: "Durbin-Watson" тест и "Breusch-Godfrey/Wooldridge" тест. Ови тестови се спроводе на моделу са случајним ефектима.

Табела 8. Серијска корелација у одабраном панел моделу
	"Durbin-Watson"тест
	"Breusch-Godfrey/Wooldridge"тест

	DW = 1.8711
	chisq = 17.949

	p = 0.1646
	p = 0.05583


Извор: Прорачун аутора; (Tоrres-Reyna, 2010, стр. 21).

Резултати "Durbin-Watson" и "Breusch-Godfrey/Wooldridge" тестoва говоре о томе да у моделу важи полазна хипотеза о одсуству корелације резидуала, односно да нема серијске корелације пошто је p-вредност у оба теста веће од 0.05. Наиме, серијска корелација у моделу постоји ако је p < 0.05 (Croissant, Millo, 2008, стр. 26).
[bookmark: _GoBack]Резултати панел регресионе анализе по моделу са случајним ефектима из Табеле 6 показују да повећање индикатора интензитета локалне конкуренције позитивно утиче на БДП у посматраним постсоцијалистичким земљама у периоду од 2007. до 2017. године. Вредност коефицијента индикатора интензитета локалне конкуренције износи 0.0134, с тим да његова p-вредност износи 0.0104, што је ниже од 0.05. Другим речима, коефицијент интензитета локалне конкуренције је позитиван и статистички значајан. Овде скрећемо пажњу на то да је вредност  кофицијента од 0.0134 изражена у односу на лагоритамску вредност БДП. Прави однос између интензитета конкуренције и БДП израчунаве се по следећој формули: (exp(-коефицијент) - 1) x 100 = (exp(0.0134) - 1) x 100 = 1.35. Односно, повећање интензитета конкуренције за једну јединицу доводи до повећања БДП за 1.35%. Коефицијент детерминације (R2) је 0.172, а то значи да модел објашњава 17.2% варијација log БДП за посматране земље. Са друге стране, вредност Chisq од 44.8922 и његова статистички значајна p-вредност од 9.7541e-10 говоре о томе да је одабрани модел случајних ефеката релевантан.




ЗАКЉУЧАК

У раду се истражује утицај интензитета конкуренције на економску активност постсоцијалистичких земаља коришћењем панел анализе података. Аутори су се определили да као меру интензитета конкуренције користе индикатор интензитет локалне конкуренције из Индекса глобалне конкурентности Светског економског форума. Као мера економске активности посматра се ниво бруто домаћег производа (БДП), који се у моделу користи у облику log БДП. Избор варијабли у моделу учињен је на бази односа између економске активности и конкурентности привреде. Регресиона панел анализа се спроводи по моделу случајних ефеката на подацима који су трансформисани првим диференцирањем.
Резултати спроведене панел регресионе анализе недвосмислено потврђују основну истраживачку хипотезу рада да интензитет конкуренције има позитиван ефекат на економску активност, потврђујући и налазе многих других цитираних аутора (Nielsen et al., 2013; Friesenbichler et al., 2014; Dutz & Hayri, 1999; Aghion et al., 2001; Aghion et al., 2021; Krakowski, 2005; Scopelliti, 2010). Коефицијент- за индикатор интензитет локалне конкуренције износи 0.0134 на лагоритамску вредност БДП. Веза између интензитета конкуренције и log БДП је позитивна и статистички значајна на нивоу од 5%. Даље, прорачуном је утврђено да свака додатна јединица интензитета конкуренције доводи до повећања нивоа БДП за 1.35%. Применом додатних тестова процењено да у моделу нема серијске корелације.

ECONOMIC ACTIVITY AND INTENSITY OF COMPETITION IN POST-SOCIALIST COUNTRIES: A PANEL ANALYSIS

Summary

Competition represents a contest between companies on the market, which results in a reduction in price and an improvement in product quality. Under the pressure of market competition, companies strive to reduce their operational costs and improve their production processes, that is, to increase productivity. At the state level, competition enhances all companies in the national market to increase productivity, which results in an increase in the domestic product level. 
Empirical research supports and favors the existence of a correlation between competition and economic activity. The research results of numerous authors find a positive relationship between the intensity of competition, on the one hand, and economic variables such as GDP, GDP per capita, GDP growth, GNP, GNP per capita, and labor productivity, on the other hand. However, a number of authors find a negative relationship between competition and GDP, or even the absence of any relationship between these variables. These are usually studies of competition, innovation, and economic growth which conclude that higher values of the intensity of competition lead to a decrease in innovation, and consequently to a decrease in economic activity. Certainly, the area of influence of competition on economic activity represents an open field for further consideration and analysis.
In the paper, the authors analyze panel data on a sample of 22 post-socialist countries for the period from 2007 to 2017. The authors choosed to analyse post-socialist countries because of the importance of competition as a factor in stimulating their economic activity. This group of countries includes transition and post-transition countries. All these post-socialist countries are characterized by the intensive reforms in the field of competition policy. Namely, there was a significant increase in the intensity of competition during the observed period in these countries. 
Regression panel analysis is conducted to determine the relationship between the intensity of competition and economic activity in oberved post-socialist countries. On this occasion, the indicator of the intensity of local competition from the Global Competitiveness Index of the World Economic Forum was taken as a measure of competition, while the level of GDP was taken as a measure of economic activity. Regression panel analysis was conducted on a pooled OLS model, a fixed-effects model, and a random-effects model. After conducting the model diagnostics, a random effects model was selected. The results of the regression analysis based on the random effects model indicate that an increase in the intensity of local competition by one point leads to an increase in GDP of 1.35%. It is important to note that the data in the model have been transformed by first differencing.

